google/wiki40b huggingface dataset:
TTT diagram

TTT diagram (z angl. time-temperature transformation diagram), po slovensky IRA diagram (Izotermický rozpad austenitu), je v metalurgii diagram znázorňujúci dynamické fázové premeny v materiáloch pri.
Zakresľuje sa do karteziánskych súradníc, kde na osi  je čas a na osi  je teplota pre konštantné chemické zloženie materiálu.
Znázoňuje tzv. fázové mosty. Most je oblasť ohraničená dvoma hranicami: hranicou začiatku premeny a hranicou ukončenia premeny (premena ukončená na 100 %).
Časová os býva najčastejšie logaritmická.

Využitie diagramov

Diagramy sa využívajú pri tepelnom spracovaní, najmä kalení ocele. Ak sa do diagramu príslušnej ocele zanesie krivka ochladzovania daná zvoleným prostredím, jej priesečník s fázovými premenami ukáže, či k premene dôjde alebo nie a v akom rozsahu. Alebo naopak, pozícia fázových kriviek nám vymedzuje priestor aké rýchle ochladzovanie musíme zvoliť, aby sme dosiahli požadovanú štruktúru.
Napríklad, keď ochladzujeme rýchlo, ochladzovacia krivka neprejde ani bainitovým ani perlitovým mostom a vznikne rovno martenzit, ten ale zvyšuje vnútorné pnutia, čo môže napr. pri komplikovaných odliatkoch narušiť štruktúru alebo spôsobiť deformácie a trhliny. Keď zas ochladzujeme pomaly, môže krivka prejsť feritovým alebo perlitovým mostom. Takže keď chceme napr. bainit, tak musíme ochladzovať správnou rýchlosťou, čiže zvoliť správnu ochladzovaciu krivku.
Pre každú novú oceľovú zliatinu treba vytvoriť TTT diagram, inak sa nedá v priemysle použiť na teplotné spracovanie.
Gerbaix

Poloha

Obec má rozlohu 6,91 km². Najvyšší bod je položený 858 m n. m. a najnižší bod 440 m n. m.

Obyvateľstvo

Počet obyvateľov obce je 414 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Étampes-sur-Marne

Poloha

Obec má rozlohu 2,24 km². Najvyšší bod je položený 213 m n. m. a najnižší bod 59 m n. m.

Obyvateľstvo

Počet obyvateľov obce je 1 153 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Thunderbolt (rozhranie)

Thunderbolt (pôvodné pomenovanie Light Peak) je vysoko rýchlostne rozhranie pre pripojenie periférnych zariadení k počítaču. Kombinuje existujúce rozhrania PCI Express a DisplayPort do úplne nového dátového rozhrania. Thunderbolt bol vyvinutý spoločnosťou Intel a na trh bol uvedený vďaka technickej podpore firmy Apple Inc. Prvýkrát bol uvedený na trh spoločne s novou generáciou MacBook Pro 24. februára 2011. Rozhranie dnes už obsahujú všetky počítače spoločnosti Apple Inc., okrem 12" MacBooku.
Ďateľ (rodové meno)

Ďateľ [starší pravopis bol aj ďatel –porov. napr. PSP z roku 1940] je slovenský názov viacerých (dávnejšie aj všetkých) rodov z podčeľade Picinae čeľade Picidae (žlnovité/ďatlovité). Podrobnosti definície tohto termínu sú však sporné, preto pozri vysvetlenie nižšie.

Definícia

(Vysvetlivky: značka N znamená „podľa definície použitej v Kovalik et al. 2015; značka A/B/C/D slúži na rozlíšenie 4 významov slova Dendrocopos)

Pôvodný význam

Historicky je ďateľ slovenský názov latinského rodu Picus v širšom zmysle, ale niekedy okrem strakopudov v užšom ponínamí ( t.j. ďatľa veľkého, prostredného a malého) a niekedy aj okrem žlny (v modernom chápaní tohto slova). Vysvetlenie k rodu „Picus v širšom zmysle“: Pôvodný rod Picus (t.j. rod Picus v širšom zmysle) vytvoril Linné a zahŕňal celú dnešnú podčeľaď Picinae, keďže Linné mal namiesto dnešnej čeľade Picidae rody Jynx a Picus (a nič viac)
Treba však dodať, že historicky (prinajmenšom v 18. a 19. storočí) sa ako ďateľ označovali aj brhlíky (vrátane murárikov) a kôrovníky. Občas sa tak robilo aj priamo v latinskom názvosloví, teda aj v latinčine sa niektoré z týchto taxónov volali Picus - napr. Linné v roku 1735 zaradil do rodu Sitta (teda brhlík) pomerne nesystematicky ako jediný druh „Picus cinereus“ (v roku 1758 ho už volá „Sitta europea“), napriek tomu, že má v tom istom systéme okrem toho aj samostatný rod Picus.

Ferianc a Gutteková

Podľa Ferianca (1949, 1958) a Guttekovej (1978) je ďateľ slovenský názov všetkých rodov z podčeľade Picinae (pokiaľ vôbec majú slovenské meno) okrem rodov: Picus v užšom zmysle (po slovensky žlna; vrárane Chrysophlegma N), Dryocopus (po slov. tesár), Picoides v najužšom zmysle  (po slov. ďubník), Colaptes (po slov. vlikáč), Chrysocolaptes (po slov. zlatoš) a Yungipicus (po slov. ďatlík). Z tejto definície ďatľa mimochodom vyplýva, že z rodov vyskytujúcich sa na Slovensku sa ako ďateľ označuje len rod Dendrocopos A (t.j. vrátane Dendrocoptes N a časti Dryobates N)]

Matoušek

Podľa Matouška (1990, 2008) je ďateľ slovenský názov všetkých rodov z podčeľade Picinae (pokiaľ vôbec majú slovenské meno) okrem rodu Picus v užšom zmysle (po slovensky žlna; vrátane Chrysophlegma N)

Charakteristika

Keďže charakteristika ďatla závisí od toho, ktorú z vyššie uvedených definícií zvolíme, charakteristiku pozri v článku o čeľadi Picidae (žlnovité/ďatlovité) a/alebo v článkoch o jednotlivých rodoch z čeľade Picidae patriacich do počeľade Picinae.
Turčianske Kľačany

Dejiny

Prvá písomná zmienka o obci pochádza z roku 1374.

Kultúra

Každoročne sa tu konajú začiatkom januára preteky koní Kľačianska Podkova, ktorá svojim zaujímavým programom láka mnoho návštevníkov.
Alberto Juantorena

Montreal 1976

Na olympijských hrách v Montrealev roku 1976 vyhral v v behu na 400 m a 800 m. Na 800 m utvoril nový svetový rekord časom 1:43,50 min. Druhý skončil Ivo Van Damme časom 1:43,86 min.
V behu na 400 m vyhral časom 44,26 s náskokom 14 stotín sekundy pred druhým Frederickom Newhouseom.
Saint-Hilaire-de-la-Côte

Poloha

Obec má rozlohu 13,75 km². Najvyšší bod je položený 647 m n. m. a najnižší bod 361 m n. m.

Obyvateľstvo

Počet obyvateľov obce je 1 401 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veuves

Poloha

Obec má rozlohu 8,07 km². Najvyšší bod je položený 65 m n. m. a najnižší bod 58 m n. m.

Obyvateľstvo

Počet obyvateľov obce je 212 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bigorno

Poloha

Obec má rozlohu 8,94 km². Najvyšší bod je položený 1 107 m n. m. a najnižší bod 132 m n. m.

Obyvateľstvo

Počet obyvateľov obce je 78 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Amay

Obyvateľstvo

Obec má približne 13 557 obyvateľov (2010).
Ritter Pásmán

Ritter Pásmán je opera, ktorú skomponoval Johann Strauss ml. Premiéra sa konala 1. januára 1892 v Hofoper (dnes Wiener Staatsoper). Libreto napísal Ludwig von Dóczy podľa epickej balady maďarského básnika Jánosa Aranya.
Johann Strauss sa dlhší čas pokúšal presadiť v dvornej opere. Predtým v nej síce uviedli operetu Cigánsky barón (ktorý sa svojím hudobným bohatstvom veľmi blíži k opere), ale tentoraz od neho chceli nejakú novinku. Strauss sa teda rozhodol napísať operu. Dóczyho libreto bolo však pre operu nevhodné a Strauss ani po dlhej námahe naň nedokázal skomponovať nijako výraznú hudbu, navyše v nej pomiešal príliš veľa hudobných štýlov. Výsledkom bol najväčší debakel v autorovom živote, keď jeho opera dosiahla iba 8 repríz.

Obsah

Kráľ sa inkognito potuluje po svojej krajine a zapáči sa mu manželka rytiera Pásmána, od ktorej lsťou vyláka bozk na čelo. Urazený rytier sa ide sťažovať na kráľovský dvor, netušiac, že neznámy cudzinec bol sám kráľ. Kráľovský šašo vydávajúc sa za kráľa rozhodne, že rytier má právo pobozkať manželku toho, kto sa proti nemu previnil. Kráľovná k nemu pristúpi dobrovoľne. Uvidí to kráľ a chce rytiera potrestať za jeho trúfalosť. Ibaže kráľovná aj dvorania sa vyjadria, že išlo len o spravodlivosť.
Chalmazel

Poloha

Obec má rozlohu 39,38 km². Najvyšší bod je položený 1 595 m n. m. a najnižší bod 740 m n. m.

Obyvateľstvo

Počet obyvateľov obce je 421 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Európsky pohár majstrov v ľadovom hokeji žien 2012/2013

Druhé kolo

Turnaje skupín druhého vyraďovacieho kola boli na programe v dňoch 7. – 9. decembra 2012 vo rakúskom Dornbirne, ktorý zaskočil za pôvodne určené dejisko skupiny E švajčiarsky Zürich a vo fínskom Oulu, (skupina F). K štyrom postupujúcim z 1. kola pribudnú štyria priamo nasadení do 2. kola.
Ruan-sur-Egvonne

Poloha

Obec má rozlohu 11,35 km². Najvyšší bod je položený 258 m n. m. a najnižší bod 123 m n. m.

Obyvateľstvo

Počet obyvateľov obce je 91 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zavináč (znak)

Zavináč (názov vznikol podľa rovnomenného jedla) je znak @. Znak @ je symbolická skratka pre anglické slovo at v zmysle po (7 kusov po 2 je spolu 14), pochádzajúce z latinského ad. 
Jeho najčastejšie súčasné použitie je v elektronickej pošte (e-mail). V e-mailovej adrese oddeľuje meno používateľa (časť pred zavináčom) od označenia počítačovej domény (DNS-ový záznam). Napr. meno@domena.org čítame ako „meno zavináč doména bodka org“ (v kontakte s cudzinou „meno ät doména dot org“). Použitie tohto symbolu pre e-mailové adresy zaviedol Ray Tomlinson v roku 1971, pretože predpokladal, že tento zriedkavý znak nebude nikdy použitý ani v mene ani v názve domény.
Hexakyanoželeznatan draselný

Dejiny

Hoci je v názve slovo „krvná“, v krvi sa nenachádza. Svoj názov získala historicky, keď sa pripravovala tavením potaše (K₂CO₃) s dusíkatými prírodnými látkami (napr. krvou, kožou alebo mäsom zotletých zvierat). Na rozdiel od červenej krvnej soli neuvoľňuje ani v stopovom množstve kyanidové ióny CN⁻, ktoré zabraňujú bunkovému dýchaniu, či dokonca prenosu kyslíku v krvi hemoglobínom.

Použitie

Slúži na výrobu farbív. Reakciou so železitými iónmi vzniká modrá zrazenina, známa ako berlínska (pruská) modrá (Fe₄[Fe(CN)₆]₃), čo sa využíva v kvalitatívnej analýze. Berlínska modrá sa skôr získavala zo živočíšnych zdrojov. Vyžíhaním zrazenej krvi vznikla žltá krvná soľ, ktorá bola potom zrážaná pyritovými výluhmi (Fe³⁺). V potravinárstve a v cestnej údržbe sa používa ako protihrudkujúca látka kuchynskej soli. Na potravinách je označovaná ako E536.
Nathaniel Philbrick

Životopis

Je synom Thomasa Philbricka, profesora angličtiny, a Marianne Dennisovej. Po absolvovaní strednej školy v Pittsburghu ukončil bakalárske štúdium na Brownovej univerzite (Brown University) a magisterské štúdium na Duke University (z americkej literatúry).
Od roku 1986 žije v mestečku Nantucket v štáte Massachusetts, o histórii a obyvateľoch ktorého napísal niekoľko populárno-náučných článkov a kníh. Manželkou Nathaniela Philbricka je Melissa Douthart Philbricková, ktorá je výkonnou riaditeľkou združenia Remain Nantucket. Majú dve deti.
Po absolvovaní štúdia písal niekoľko rokov pre Sailing World Magazine. Venoval sa tiež aktívne jachtingu. Po presťahovaní na ostrov Nantucket sa začal venovať dejinám tohto rybárskeho miesta a napísal o ňom knihu Away Off Shore: Nantucket Island and Its People. V roku 1995 začal viesť Eganov námorný inštitút (Egan Maritime Institute), ktorý spravuje Nantucket Shipwreck & Lifesaving Museum v Nantuckete.
V roku 2000 publikoval knihu In the Heart of the Sea: The Tragedy of the Whaleship Essex, ktorej námetom bol osud veľrybárskej lode Essex z Nantucketu, ktorá bola v októbri roku 1820 potopená obrovskou veľrybou (vorvaňom tuponosým). Táto udalosť bola predobrazom románu Hermana Melvilla Biela veľryba (anglicky: Moby-Dick, or the Whale, publikované v roku 1851). Za knihu získal v roku 2000 Národnú knižnú cenu (National Book Award).

Zaujímavosť

Jeho knihu In the Heart of the Sea: The Tragedy of the Whaleship Essex v roku 2015 sfilmoval režisér Ron Howard.
La Chapelle-au-Mans

Poloha

Obec má rozlohu 27,5 km². Najvyšší bod je položený 401 m n. m. a najnižší bod 255 m n. m.

Obyvateľstvo

Počet obyvateľov obce je 264 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Valentín Matrka

Život

Narodil sa v roku 1907 v Lamači (dnes mestská časť Bratislavy) v chudobnej maloroľníckej rodine. Študoval na bratislavskom reálnom gymnáziu, nakoniec zostal roľníkom. Vstúpil do agrárnej strany, v roku 1939 sa ako 32 ročný stal lamačským richtárom. V májových voľbách v roku 1946 bol zvolený za poslanca Národného zhromaždenia v Prahe, ako zástupca roľníkov a kandidát Demokratickej strany za bratislavský volebný kraj. Po odmietnutí ponuky pokračovať v práci v Strane slovenskej obrody, ktorá sa stala nástupkyňou Demokratickej strany, bol vylúčený z parlamentu a v októbri v roku 1948 bol zaradený do tábora nútených prác v Novákoch. V máji v roku 1950 ho odsúdili na štyri roky väzenia. Napriek neľudskému bitiu, fyzickému a psychickému týraniu vyšetrovateľmi ŠtB, sa súdu nepodarilo preukázať mu vinu. Vo väzení strávil deväť rokov − do roku 1957. Krajský súd ho v roku 1968 oslobodil spod žaloby. Po prepustení z väzenia začal pracovať ako robotník na JRD Lamač, v roku 1965 sa stal jeho predsedom. Družstvo dosahovalo dobré výsledky a patrilo medzi najlepšie v kraji. V roku 1974 prišlo k zlúčeniu troch susedných družstiev − Devínskej Novej Vsi, Lamača a Záhorskej Bystrice do jedného družstva Devín. Hospodársky dvor družstva, ktorý sa špecializoval na živočíšnu výrobu, viedol vtedy 67-ročný Matrka až do svojej smrti. Pri práci na hospodárskom dvore utrpel mozgovú príhodu a po štyroch týždňoch zomrel v nemocnici v Bratislave v nedožitých 74 rokoch života.
Fiodor Ivanovič Šaľapin

Životopis

Šaľapin sa narodil v Kazani na Rybárskej ulici vo veľmi chudobnej rodine. Pochádzal z troch súrodencov. Keď mal jedenásť rokov, začal sa učiť za obuvníka, neskôr za kováča a truhlára. Viac ako učenie ho však bavilo ustavične si spievať, spieval aj v kostole. Prvý raz vystupoval ako dvanásťročný v divadelnom zbore. Vyhľadával rušný divadelný život, chodil na divadelné predstavenia a keď mal sedemnásť rokov, pripojil sa ku kočovnej hereckej spoločnosti ako tanečník a spevák.    
Jeho operným debutom sa stalo účinkovanie v Glinkovej opere Život pre cára.
V roku 1896 začal spievať v Mamontovovej opere v Moskve, neskôr spieval v opere Veľkého divadla. Od roku 1922 žil v Paríži.
Najobľúbenejšími a najúspešnejšími úlohami Fiodora Ivanoviča Šaľapina boli Don Basilio v Barbierovi zo Sevilly a Leporelo v Donovi Giovannim.
Zomrel 12. apríla 1938 na leukémiu vo svojom dome v Paríži, pochovali ho na parížskom cintoríne Batignolles. 29. októbra 1984 jeho pozostatky podľa želania jeho detí uložili v urne na Novodievčom cintoríne v Moskve.
Jeho umenie má veľa podôb - spieval ľudové piesne, ako aj umelú piesňovú tvorbu a árie svetového operného repertoáru, väčšinou v pôvodnom jazyku.  
Spolu s Enricom Carusom prispel veľkou mierou k rozvoju gramofónového priemyslu.
Lougratte

Poloha

Obec má rozlohu 20,45 km². Najvyšší bod je položený 183 m n. m. a najnižší bod 82 m n. m.

Obyvateľstvo

Počet obyvateľov obce je 452 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Autodesk 3ds Max

Charakteristika

3D grafika zažíva v posledných desaťročiach búrlivý rozvoj. Stvárnenie virtuálnych svetov sa stáva čím ďalej tým viac reálne a stierajú sa hranica medzi virtualitou a realitou. S príchodom každej novej verzia grafických aplikácií sa objavuje široké spektrum nových funkcií, ktoré uľahčujú a urýchľujú tvorbu 3D predstáv v každodennej produkcii.
Program Autodesk 3ds Max (predtým "3D Studio MAX" a "3D Studio") je svetovo najrozšírenejším animačným a vizualizačným programom. Je určený pre tvorbu vizuálnych efektov, animáciu postáv a tvorbu počítačových hier; jeho verzia 3ds Max Design potom pre architektonické a dizajnérske vizualizácie a animácie. Ponúka interaktívne prostredie, rýchly rendering. Plne prispôsobiteľná a otvorená architektúra poskytuje tvorivú slobodu. Pre 3ds Max je k dispozícii rozsiahla knižnica doplnkových plug-inov ďalších vývojárov.
Celosvetovo bolo len do roku 2006 predaných cez 300 000 licencií a viac než 50% všetkých animačných pracovísk je vybavených práve programom 3ds Max.

Určenie

Program 3ds Max je určený predovšetkým pre dizajnérov, architektov, nábytkárov, vývojárov počítačových hier, filmový priemysel, simulácie, súdne rekonštrukcie, medicínu, webmasterov, apod. Umožňuje flexibilnú animáciu postáv, množstvo deformačných efektov, podrobnú tvorbu VRML svetov. Vďaka strategickému partnerstvu Autodesku s Microsoftom poskytuje 3ds Max animačné nástroje pre hernú konzolu Xbox.

Doplnky

K 3DS Max Spoločnosť CAD Studio ponúka radu doplnkov - efekty, knižnice modelov a plug-in modulov, animačné radiče. Ďalšie pluginy umožňujú pridať do prostredia rôzne efekty, editačné funkcie, exportné a importné filtre, a pod.
Zaujímavé pluginy typu "Painter" umožňujú pracovať s rastrovými obrázkami (textúry ...) priamo v prostredí 3ds max. Existujú stovky ďalších freeware, shareware i komerčných plug-in modulov.
Adam Foote

Klubový hokej

Adam Foote je obranca. V roku 1989 ho v úvodnom drafte NHL vybral dnes už nejestvujúci klub Quebec Nordiques v 2. kole ako 22. v celkovom poradí. Na ľad NHL sa dostal v drese Quebecu v sezóne 1991/92. Odohral za tento klub 4 sezóny až do jeho zániku v roku 1995. Vtedy bol klub presťahovaný do Colorada a zmenil názov na Colorado Avalanche. Adam Foote hral za Colorado až do sezóny 2003/04. Získal s týmto klubom dvakrát Stanley Cup a to v rokoch 1996 a 2001. Pred sezónou 2005/06 prestúpil do Columbus Blue Jackets. Uzavrel zmluvu na tri roky v hodnote 13,5 milióna dolárov, ktorá mu zaručovala na prvú sezónu príjem 4,6 milióna dolárov. Stal sa tak druhým najdrahším hráčom mužstva Blue Jackets po Sergejovi Fedorovovi. Hrával s číslom 52 a od decembra 2005 bol kapitánom mužstva.
26. februára 2008 prestúpil do Colorada Avalanche.

Reprezentácia

Adam Foote získal v drese Kanady zlatú medailu na zimných olympijských hrách 2002 v Salt Lake City. Dostal sa aj do reprezentačného výberu Kanady na zimné olympijské hry 2006 v Turíne.
Peter Antes

Peter Antes (* 1942, Mannheim) je nemecký filozof, predstaviteľ filozofie náboženstva, religionista - islamista.
Kráľ Milosrdenstva

Kráľ Milosrdenstva alebo obraz Božieho milosrdenstva je názov pre zobrazenie zmŕtvychvstalého Ježiša Krista, tak ako sa zjavil svätej Faustíne Kowalskej dňa 22. februára 1931 v poľskej obci Kiekrz. 
Na obraze je zobrazený zmrtvýchvstalý Ježiš Kristus v bielom rúchu so stopami po ukrižovaní na rukách i nohách. Pravú ruku má zodvihnutú na požehnanie, druhou sa dotýka odevu na prsiach. Z poodhaleného miesta, ktorého sa Ježiš dotýka vyžarujú dva lúče, červený a svetlý, ich význam vysvetlil svätej sestre Faustíne sám Ježiš Kristus takto: „Tie dva lúče znamenajú krv a vodu – svetlý lúč znamená vodu, ktorá ospravedlňuje duše, červený lúč znamená krv, ktorá je životom duší... Tieto dva lúče vyšli z hĺbky môjho milosrdenstva vtedy, keď moje zomierajúce srdce bolo na kríži prerazené kopijou. Tie lúče zakrývajú dušu pred hnevom môjho Otca. Šťastný, kto bude žiť v ich tieni, lebo spravodlivá Božia ruka ho nezasiahne“. Podľa slov Ježiša je Jeho pohľad na obraze taký aký bol jeho pohľad pri ukrižovaní. V spodnej časti obrazu je umiestnený nápis: „Ježišu, dôverujem v Teba“, prípadne  „Ježišu, dôverujem Ti“.

Úcta

Romuald Jałbrzykowski, arcibiskup Vilniusu, váhal s rozhodnutím o povolení úcty k obrazu Kráľa Milosrdenstva. Nebol totiž presvedčený o hodnovernosti zjavení sestry Faustíny, ktoré ešte trvali. Pán Ježiš čoraz častejšie naliehal. Až po veľkom úsilí otca Sopočka obraz posvätili a umiestnili v kostole svätého Michala vo Vilniuse. To sa udialo na Veľkonočnú nedeľu 4. apríla 1937.
Svätá sestra Faustína vo svojom denníku píše: „Prvú verejnú úctu vzdali obrazu zástupy na Druhú veľkonočnú nedeľu. Tri dni bol vystavovaný verejnosti a dostávalo sa mu verejnej úcty, pretože bol umiestnený v Ostrej Brame, na štíte okna. Bolo ho vidieť z veľkej diaľky. V Ostrej Brame sa počas tých troch dní slávilo zakončenie jubilea vykúpenia sveta – 1900 rokov od umučenia Spasiteľa. Teraz vidím, že dielo vykúpenia je spojené s dielom milosrdenstva, ktoré žiada Pán.“
Rei Kawakubová

Rei Kawakubová (jap. 川久保 玲 Kawakubo Rei; * 11. október 1942, Tokio, Japonsko) je japonská módna návrhárka – dizajnérka, zakladateľka značky Comme des Garçons.

Životopis

Nie je vyštudovanou dizajnérkou, ale študovala výtvarné umenie a literatúru na prestížnej univerzite Keio v Tokiu. Po ukončení štúdia pracovala v textílnej spoločnosti a v roku 1967 začala pôsobiť ako návrhárka na voľnej nohe.
V roku 1973 v Tokiu založila svoju vlastnú spoločnosť Comme des Garçons Co. Ltd a následne v roku 1975 otvorila svoj prvý butik v Tokiu. Začínala s dámskym oblečením a v roku 1978 pridala i pánsku kolekciu. O tri roky neskôr začala každú sezónu prezentovať svoje kolekcie v Paríži, kde si otvorila butik v roku 1982.

Comme des Garçons

Comme des Garçons sa špecializuje na antimódne, strohé, niekedy dekonštruované kusy. Počas osemdesiatych rokov dvadsiateho storočia boli jej modely vyhotovené v čienrej, tmavo-šedej alebo bielej farbe. Látky boli často obtiahnuté na tele s rozstrapkanými nedokončenými okrajmi, spolu s dierkami a boli asymetrické tvary. Od konca osemdesiatych rokov sa jej paleta pomerne rozšírila.

Iné aktivity

Rei má rada vklad v rôznych aspektoch jej práce, nevenuje sa len oblečeniu a doplnkom. Silne sa zaoberá grafickým dizajnom, reklamou a interiérmi obchodov, tvrdiac, že všetky tieto zložky sú súčasťou jednej vízie a sú neoddeliteľne prepojené. Jej obchod v Tokijskej štvrti Aojama je známy svojimi presklenými fasádami s modrými bodkami.
Začiatkom deväťdesiatych rokov vydávala vlastný dvakrát do roka vychádzajúci magazín Six (číslo šesť reprezentuje šiesty zmysel). Obsahoval len málo textu a pozostával hlavne z fotografií a obrázkov, ktoré považovala za inšpiratívne. V roku 1996 bola spolueditorom vysoko umeleckej publikácie Visionaire.
Je vcelku utiahutá a nie otvorená médiám. Skôr uprednostňuje, keď jej inovatíne výtvory hovoria za ňu.
Kawakuboová je členkou Chambre Syndicale du Prêt-à-Porter.
Absolútna hviezdna veľkosť

Absolútna hviezdna veľkosť alebo absolútna magnitúda (značka mag alebo M) je v astronómii pozorovaná hviezdna veľkosť (m), ktorú by mal objekt, keby bol pozorovaný zo štandardizovanej vzdialenosti.
Umožňuje porovnávať celkové jasnosti objektov bez ohľadu na ich vzdialenosti.

Absolútna hviezdna veľkosť pre hviezdy a galaxie (M)

V stelárnej a galaktickej astronómii je štandardizovanou vzdialenosťou 10 parsekov (1 parsek je približne 3,2616 svetelných rokov alebo 3×10¹³ kilometrov). Hviezda vo vzdialenosti desať parsekov má paralaxu 0,1" (100 oblúkových milisekúnd).
Pri definovaní absolútnej hviezdnej veľkosti je potrebné presne určiť typ elektromagnetického žiarenia, ktoré odmeriavame. Keď hovoríme o celkovom výdaji energie, správne je pomenovanie bolometrická magnitúda. Čím temnejšie by objekty (zo vzdialenosti 10 parsekov) vyzerali, tým vyššia je ich absolútna hviezdna veľkosť. Čím nižšia je absolútna magnitúda objektu, tým je väčšia jeho svetelnosť. Matematická rovnica uvádza vzťah pozorovanej magnitúdy s absolútnou magnitúdou cez paralaxu.
Veľa hviezd viditeľných voľným okom má absolútnu hviezdnu veľkosť, ktorá by bola schopná zo vzdialenosti 10 parsekov vrhať tiene; Rigel (-7,0), Deneb (-7,2), Naos (-7,3) a Betelgeuze (-5,6).
Pre porovnanie, Sírius má absolútnu magnitúdu 1,4 a Slnko má absolútnu vizuálnu magnitúdu 4,83 (slúži nám ako referenčný bod).
Absolútne magnitúdy pre hviezdy sú vo všeobecnosti v rozsahu od -10 do +17. Absolútne hviezdne veľkosti pre galaxie môžu dosahovať oveľa nižšie (jasnejšie) hodnoty. Napríklad obrovská eliptická galaxia M87 má absolútnu hviezdnu veľkosť -22.

Absolútna hviezdna veľkosť pre planéty (H)

Pre planéty, kométy a planétky (asteroidy) sa používa iná definícia absolútnej magnitúdy, ktorá je zmysluplnejšia pre nehviezdne objekty.
V tomto prípade je absolútna hviezdna veľkosť definovaná ako zdanlivá hviezdna veľkosť, ktorú by mal daný objekt, ak by sa nachádzal vo vzdialenosti jednej astronomickej jednotky (au) od Slnka a Zeme zároveň pri fázovom uhle nula stupňov. Je to fyzikálne nemožná situácia, ale je vhodná na účely výpočtov.
Le Dorat

Poloha

Obec má rozlohu 23,77 km². Najvyšší bod je položený 271 m n. m. a najnižší bod 177 m n. m.

Obyvateľstvo

Počet obyvateľov obce je 1 792 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martial (Cantal)

Poloha

Obec má rozlohu 14,19 km². Najvyšší bod je položený 1 029 m n. m. a najnižší bod 659 m n. m.

Obyvateľstvo

Počet obyvateľov obce je 64 (2011).
Nasledujúci graf zobrazuje vývoj počtu obyvateľov v obci.
Zdroje: INSEE